kardosdrur/scandi-wiki huggingface dataset:
Tommelise (Der var engang...)

Tommelise er en tegnefilm i serien Der var engang... (eng. titel The Fairytaler), der blev udsendt i forbindelse med H.C. Andersens 200 års fødselsdag i 2005.

Danske Stemmer:
 H.C. Andersen Henrik Koefoed
 Tommelise Trine Dyrholm
 Svale Jan Gintberg
 Tommelises mor Tammi Øst
 Hr Muldvarpe Søren Spanning
 Tudse Anne Marie Helger
 Oldenborre Lasse Lunderskov
 Sælger Vigga Bro
 Blomsterfe Timm Mehrens

Øvrige stemmer:
 Kaya Brüel
 Thure Lindhardt
 Timm Mehrens
 Michael Elo
 Mette Marckmann
 Birgitte Raaberg

Bagom:
 Instruktør: Jørgen Lerdam
 Original musik af: Gregory Magee
 Hovedforfatter: Gareth Williams
 Manuskriptredaktører: Linda O' Sullivan, Cecilie Olrik
 Oversættelse: Jakob Eriksen
 Lydstudie: Nordisk Film Audio
 Stemmeinstruktør: Steffen Addington
 Animation produceret af: A. Film A/S
 Animationsstudie: Wang Film Production

En co-produktion mellem
Egmont Imagination, A. Film & Magma Film

I samarbejde med:
Super RTL & DR TV

Eksterne henvisninger 
 

Der var engang
Film fra Danmark (administrationskategori)
Kostroma

Kostroma (, ) er en flod i Kostroma oblast i Rusland. Kostroma er en venstre biflod til Volga. Floden er 354 km lang, med et afvandingsareal på .

Floden har udspringer i Galitsjhøjene nord for Soligalitsj, og udmunder i Volga ved byen Kostroma. Kostroma fryser til i november og tør igen i april eller tidlig i maj.

Noter

Eksterne henvisninger 

Bifloder til Volga
Floder i Kostroma oblast
Floder i Jaroslavl oblast
SENS Research Foundation

SENS Research Foundation (Strategies for Engineered Negligible Senescence Research Foundation) er en 501(c)(3) non-profit organization grundlagt af Michael Kope, Aubrey de Grey, Jeff Hall, Sarah Marr og Kevin Perrott. Organisationen har hovedbase i Mountain View, California, USA. Organisationens aktiviteter inkluderer forskningsprogrammer og public relations arbejde for anvendelsen af regenerativ medicin mod sygdomme forårsaget af alderdom. Før organisationen blev startet i marts 2009, blev SENS forskningsprogram primært drevet af Methuselah Foundation, startet af Aubrey de Grey og David Gobel.

Målsætning 

Organisationens mål er at forandre måden hvorpå verden forsker i og behandler alderdomsrelaterede sygdomme. Der advokeres for en særlig 'SENS' fremgangmetode, som beskrives som reperationen af levende celler og extracellular materiale i området, en fremgangsmåde som modsætter sig geriatrisk medicins fokus på specifikke sygdomme og skavanker og biogerontologiens fokus på intervention i de metaboliske processer. SENS finansierer forskning og anvender medier og uddannelse til at behandle forskellige forskningsprogrammer, der til sammen udgør SENS projektet.

SENS Research Foundation jagter de forskningområder, der passer ind i syv kategorier af celleskade, som opbygges over tid: opsamlede side-effekter af metabolisme som til sidst er dødelig.

SENS Research Foundation har mindst ét projekt kørende for hver af de syv forskningområder.

Fodnoter

Eksterne henvisninger 
 

Gerontologi
Biomedicin
Etableret i 2009
Forskningsprojekter
Saftstation

En saftstation er en fabriksenhed som er et led i processen med at omdanne sukkerroer til sukker.

Saftstationen modtager roerne, vasker dem, snitter dem og ved hjælp af et diffusionsapparat vasker sukkerstoffet ud af roerne. Væsken med det udvaskede sukker har på dette trin i processen et sukkerindhold på ca. 15% og kaldes tyndsaften.

Inden tyndsaften sendes til videre forarbejdning på selve sukkerfabrikken, renses den for urenheder gennem flere processer.

Da sukkerproduktionen er kompliceret og energikrævende, må den enkelte sukkerfabrik være relativ stor og dække et stort dyrkningsområde for at være rentabel. En sukkerfabrik har derfor ofte flere saftstationer tilknyttet, disse ligger strategisk rundt om sukkerfabrikken.

Assens Sukkerfabrik havde således saftstationer i Salbrovad, Haarby og Kolding - udover den der lå ved selve fabrikken. Transporten af tyndsaft fra Salbrovad og Haarby skete via rørledninger hvor tyndsaften blev pumpet igennem og fra Kolding blev den transporteret med skib. Der var i alt 36 kmrørledninger til Assens Sukkerfabrik.

Kilder 
 Roer på skinner

Noter 

Sukker
Mad og drikke
 
Industri
Vampyrfisk

Termen Vampyrfisk har flere betydninger:

Candiru (Vandellia cirrhosa) - en parastisk snyltemalle, som findes i nogle sydamerikanske floder.
Hydrolycus scomberoides -  en Venezuealsk fisk.
Lampret ål - kaldes af og til vampyrfisk - selvom lampretter ikke er egentlige fisk.

Se også
Vampyrblæksprutte (Vampyroteuthis infernalis)
Dracula fisk (Danionella dracula) - en Burmesisk fisk.
Shanghai International Circuit

Shanghai International Circuit er et motorsportsanlæg beliggende i Jiading-distriktet, 25 kilometer nordvest for centrum af Shanghai, Kina. Siden åbningen i 2004, er det kinesiske grand prix i Formel 1-serien blevet kørt her.

Historie 
Efter at et statskontrolleret selskab havde bevilget 450 millioner US dollar, blev første spadestik til banen taget i april 2003. I løbet af 18 måneder blev der arbejdet i døgndrift, og over 3000 personer forvandlede et sumpområde til en moderne racerbane. Den tyske banearkitekt Hermann Tilke lavede banens design.

Shanghai International Circuit blev officielt indviet 26. september 2004, da det første Formel 1-løb blev kørt i Shanghai, med Rubens Barrichello som en senere vinder.

I 2011 indgik banens ejere og Formel 1-chefen Bernie Ecclestone en ny aftale, der indebar at der fortsat skulle køres et årligt F1 Grand Prix til og med 2017.

Vindere af Formel 1 i Shanghai

Referencer

Eksterne henvisninger 

 Shanghai International Circuits officielle hjemmeside 

Formel 1-baner
Motorsportsanlæg i Kina
Etableret i 2004
International Circuit
Mercedes-Benz V-klasse

Mercedes-Benz V-klasse hare flere betydninger:
Mercedes-Benz type 638 (1996-2003)
Mercedes-Benz type 447 (2014-)
Marina Bay Street Circuit

Marina Bay Street Circuit (kendt som Singapore Grand Prix Street Circuit) er en gade motorsportsbane ved Marina Bay i centrum af Singapore. Banen har siden åbningen i 2008, lagt asfalt til Formel 1-løbet Singapores Grand Prix.

Historie 
Fra 2008-sæsonen skulle der afholdes et Formel 1 Grand Prix i Singapore. Løbet skulle køres på en gadebane, og konstruktionen af anlægget begyndte i august 2007. Banens design er lavet af den amerikanske virksomhed KBR, som er en modificeret udgave af den tyske banearkitekt Hermann Tilkes første forslag. Pitområdet på banen blev opført på et tidligere ubebygget område øst for Republic Boulevard, nær ved det store pariserhjul Singapore Flyer.

Banen blev officielt indviet 31. august 2008, og 28. september samme år kunne Fernando Alonso vinde det første F1 Grand Prix i Singapore.

Banen 

Siden debutløbet i 2008, er den samme rute i byen blevet benyttet. Der er to gange blevet lavet små ændringer, men dette var kun fjernelse og tilføjelse af chikaner. Siden 2015 har længden været 5.065 km, hvor den oprindelige var på 5,073 km.

Fra pitområdet og start/mål-langsiden, går banen under Benjamin Sheares Bridge til Republic Boulevard, og derefter vestover langs Raffles Boulevard. Den fortsætter så langs Nicoll Highway, Stamford Road og Saint Andrew's Road, rundt om Padang og forbi rådhuset. Banen går derfra over Anderson Bridge, forbi Fullerton Hotel, og via et skarpt venstresving ud til Esplanade – Theatres on the Bay ved Merlion Park. Etter at have passeret Esplanade, svinger den til højre, ind på Raffles Avenue og østover langs Marina Bay. Ved verdens største flydende scene, The Float at Marina Bay passerer banen under tribunene i en kort tunnel, og går derefter rundt om Singapore Flyer, og ind på start/mål-langsiden igen.

Vindere af Formel 1 i Singapore

Eksterne henvisninger 

 Marina Bay Street Circuits officielle hjemmeside

Formel 1-baner
Etableret i 2008
Motorsportsanlæg i Singapore
Sygdomsmodificerende lægemidler

Et sygdomsmodificerende lægemidel (disease-modifying anti-rheumatic drugs, DMARDs) er et lægemiddel, der anvendes i behandling af gigtlidelse for at standse sygdomsaktiviteten og mindske hævelsen og smerterne i leddene, for at reducere ledskaderne.

Terminologi 
Denne kategori opstod i slutningen af halvfjerdserne. Oprindelig blev flere begreber som remission-inducing drug (RID) og slow-acting anti-rheumatic drug (SAARD) brugt synonymt. I begyndelsen af halvfemserne blev der i WHO gjort forsøg på at afskaffe konceptet, fordi det blev opfattet som potentielt vildledende.

Undertyper og eksempler 
I dag er der flere undertyper af sygdomsmodificerende lægemidler. Blandt de mest almindelige lægemidler, der omtales som sygdomsmodificerende, er methotrexat, sulfasalazin, guldkur, leflunomid og hydroxychloroquin - udover de nyere biologiske lægemidler.

Noter 

Lægemidler
Rheumatologi
Lægevidenskab
Sundhedsvæsen
Medicinhistorie
Bergenstraktaten

Bergenstraktaten (Bergens recess) eller Unionsaftalen af 1450 var en traktat, der blev indgået mellem norske og danske rådsherrer i Bergen i 29. august 1450. Der var allerede 13. maj samme år indgået en unionsaftale mellem Danmark og Sverige, Halmstadtraktaten, som var forudsætningen for, at Norge skulle tiltræde. Dette skete ikke, sandsynligvis på grund af svenskernes uvillighed til at opfylde sin del af aftalen, og det blev således en tosidig aftale mellem Norge og Danmark. Kolbjørn Gerst, Olav Nilsson og biskop Torleiv Olavsson var nogle af de norske rigsrådsmedlemmer, som var med til at indgå aftalen.

Aftalen var på mange måder en videreførelse af Kalmarunionen indgået i 1397 mellem Norge, Danmark og Sverige, mens Norge og Danmark havde været i personalunion med fælles overhoved siden 1380. Bergenstraktaten tilsagde, at Norge og Danmark skulle høre sammen til evig tid. Valg af konge skulle gøres i fællesskab, og den første konge, der blev valgt, var Christian I fra 1450. Endvidere skulle rigerne være ligestillede og selvstyret. Det sidste betød, at det norske Rigsråd fortsatte sit virke med at styre landet, så Norge beholdt en stor grad af selvstændighed. Det forhindrede dog ikke, at Christian I pantsatte Orkneyøerne og Shetlandsøerne som betaling for medgiften, da hans datter Margrete i 1468 blev forlovet med Jakob 3. af Skotland, mod det norske rigsråds vilje.

Danmark i middelalderen
Danmark i 1400-tallet
Norge i middelalderen
Begivenheder i 1450
Ira Losco

Ira Losco (født 31. juli 1981) er en maltesisk sanger. Hun repræsenterede Malta i Eurovision Song Contest 2002 med "7 Wonder" og endte på en andenplads. Hun repræsenterede Malta igen i Eurovision Song Contest 2016 med sangen Walk on Water, hvor hun fik en 12. plads.

Eksterne henvisninger 

Sangere fra Malta
Maltas Eurovision Song Contest-deltagere 
Deltagere ved Eurovision Song Contest 2002
Deltagere ved Eurovision Song Contest 2016
Bødenål

En bødenål er et værktøj til fremstilling og reparation af net (f.eks. fiskenet og hængekøjer) i hånden.

Fiskenet
Værktøj
Erik Glosimodt

Erik Waldemar Glosimodt (født 19. december 1881 i Oslo, død 19. september 1921 i Trondheim) var en norsk arkitekt.

Glosimodt studerede først under Herman Major Schirmer ved Den kongelige Tegneskole i Oslo og blev gennem denne påvirket af byggeskikken i landområderne i Østlandet. Han gik også på Kunstakademiet i København. Som uddannet arkitekt arbejdede Glosimodt hos Ole Sverre fra 1904 til 1907. Derefter var han i København, hvor han blandt andet tegnede Palace Hotel i København sammen med Anton Rosen. Tilbage hos Sverre medvirkede han ved ombygningen af Grand Hotel.

I 1911 etablerede han sit eget firma i Oslo. Han vandt konkurrencen om Sparebanken i Haugesund i 1913. Omtrent samtidig fik han den opgave, der nok har gjort ham mest kendt: en række stationer på Dovrebanen: Fokstua, Vålåsjø, Hjerkinn, Kongsvoll og Drivstua, alle i national stil og med barok- og rokokoornamentering.

Glosimodt tegnede også flere mindre stationer i hovedstaden, på Holmenkollbanen og Ekebergbanen. Desuden tegnede han kiosker for kioskfirmaet Narvesen, blandt andet den der stadig står på hjørnet af Karl Johans gate og Rosenkrantz' gate.

Glosimodt omkom i jernbaneulykken Nidareid-ulykken i 1921.

Eksterne henvisninger 
 Erik Waldemar Glosimodt (1881-1921)  på Arkitekturhistorie.no
 Erik Waldemar Glosimodt  i Norsk kunstnerleksikon

Noter 

Arkitekter fra Norge
Personer fra Oslo
Omkomne ved jernbaneulykker
Yser

Yser (, ) er en flod som udspringer i Fransk Flandern (i det nordlige Frankrig), løber ind i den belgiske provins Vestflandern og flyder ud i Nordsøen ved byen Nieuwpoort.

Yser udspringer i Buysscheure (Buisscheure), i departementet Nord i det nordlige Frankrig. Den løber gennem Bollezeele (Bollezele), Esquelbecq (Ekelsbeke), Bambecque (Bambeke) og omkring 30 km af dens 78 km løb er i Frankrig inden den løber ind i Belgien. Den flyder derpå gennem Diksmuide og udmunder i Nordsøen ved Nieuwpoort.

Under slaget ved Yser i 1. Verdenskrig blev sluserne åbnet, så en del af polderen vest for Yser blev oversvømmet med havvand mellem Nieuwpoort og Diksmuide for at skabe en forhindring for den fremrykkende tyske armé og holde det vestligste Belgien fri for tysk besættelse. Yser floden selv gik aldrig over sine bredder.

Bifloder 
 Peene Becque (Penebeek)
 Sale Becque (Vuilebeek)
 Ey Becque (Heidebeek)
 Zwyne Becque (Zwijnebeek)

Henvisninger 

 GéoPortail  
 Yser på Sandre databasen 

Floder i Belgien
Floder i Frankrig
Emund den gamle

Emund den gamle (gammelsvensk: Æmunðær gamlæ, Æmunðær gammal, Æmunðær slemæ; født omkring 1000, død 1060) var svensk konge fra ca. 1050 og til sin død i 1060. I Vestgøtalovens kongeliste hedder han Emund Slemme.

Tilnavnet Den gamle fik Emund sandsynligvis, fordi han var omkring 50 år, da han blev konge. Det var en betydelig alder i vikingetiden og middelalderen. Han var søn af Olof Skötkonung og halvbror til sin forgænger Anund Jakob.

Emund den gamle er først og fremmest kendt fra Adam af Bremens latinske historieværk om de nordiske folk. Edmund var døbt, men ifølge Adam tog han ikke sin kristne dåb seriøst og var ingen rigtig troende. Adam kan forstås på flere måder: Dels at Emund aktivt støttede den engelske missionsvirksomhed på bekostning af ærkebispestolen i Hamburg-Bremen, dels i at Emund forsøgte at lade den nye kristne tro eksistere ved siden af den gamle, traditionelle asatro. Denne religiøse tolerance kan være blevet forsøgt af den selvudnævnte ærkebiskop Osmund eller Osmundus i et forsøg på ikke at virke truende på folket og asatroende specielt. Emund afviste ærkebispesædet i Hamburg-Bremens krav om at få udskiftet Osmundus med deres egen biskop.

Man mener, at Emund den gamle sammen med den danske konge Svend Estridsen kan have haft ansvaret for den første formaliserede grænsedragning mellem Sverige og Danmark. Det siges også at Emund sendte sin søn Anund Emundsson til kvenernes land, hvor sønnen skal være død af forgiftet vand. Da Emund ikke havde andre børn blev han efterfulgt af en stormand fra Västergötland ved navn Stenkil. Edmund den gamle blev således den sidste kongen af Munsöætten.

Referencer 

Regenter fra Sverige
Personer i 1000-tallet
Circuit de Barcelona-Catalunya

Circuit de Barcelona-Catalunya er et motorsportsanlæg beliggende i Montmeló, i den nordlige del af provinsen Barcelona, Catalonien, Spanien. Siden åbningen i 1991, er det spanske grand prix i Formel 1-serien blevet kørt her.

Indtil 2013 var banen kendt som Circuit de Catalunya, inden en sponsoraftale med bystyret i Barcelona tilføjede Barcelona til navnet.

Historie 
Banen blev bygget i 1991, og var vært for det spanske Formel 1 Grand Prix i slutningen af september samme år. Byggeriet faldt også sammen med de olympiske sommerlege, der skulle finde sted i Barcelona det følgende år. Circuit de Catalunya blev ved OL anvendt som start- og målstreg ved konkurrencen i holdkørsel på cykel for mænd.

Formel 1 banen er 4,655 kilometer lang, og indeholder 16 sving. Omkring banen er der plads til godt 140.000 tilskuere.

Circuit de Barcelona-Catalunya skal ikke forveksles med gadebanen Montjuïc circuit, der var vært for det spanske Grand Prix fire gange mellem 1969 og 1975, og i modsætning til Circuit de Barcelona-Catalunya, var Montjuïc faktisk beliggende i byen Barcelona.

Vindere af Formel 1 på Catalunya

Referencer

Eksterne henvisninger 

 Circuit de Barcelona-Catalunyas officielle hjemmeside

Formel 1-baner
Motorsportsanlæg i Spanien
Etableret i 1991
Sport i Barcelona
Grambek

Grambek er en kommune i det nordlige Tyskland, beliggende i Amt Breitenfelde under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Grambek ligger cirka 6 kilometer syd for Mölln, på østbredden af Elbe-Lübeck-Kanal. I kommunen ligger svæveflyvepladsen Segelflugplatz Grambeker Heide og motocrossbanen Grambeker Heidering. I den sydlige ende af kommunen krydser den øst-vest-gående motorvej A 24.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
TAG Heuer

TAG Heuer er en schweizisk virksomhed, der designer og fremstiller armbåndsure og mode-accessories.

Virksomheden blev grundlagt af Edouard Heuer i 1860 i byen St. Imier. Det første navn var "Uhrenmanufaktur Heuer AG". I 1985 købte TAG Group sig ind i selskabet, og det skiftede derefter navn til TAG Heuer. I 1999 overtog det franske luksusgode konglomerat LVMH (LVMH Moët Hennessy Louis Vuitton SE) næsten samtlige aktier i TAG Heuer.

Motorsport 
I 2016 gik TAG Heuer ind i et partnerskab med Formel 1-teamet Red Bull Racing. Som følge af partnerskabet skal Red Bull køre med TAG Heuer-mærkede motorenheder, produceret af Honda.

TAG-gruppen var også involveret i Formel 1 i 1980'erne, men da bare som TAG, med motorer leveret af Porsche.

Referencer

Eksterne henvisninger 

 

Urmærker
Armbåndsursproducenter fra Schweiz
Etableret i 1860
Motorleverandører i Formel 1
Urproducenter
LVMH-selskaber
Gabriel de Mortillet

Louis Laurent Gabriel de Mortillet (29. august 1821 i Meylan - 25. september 1898 i Saint-Germain-en-Laye) var en schweizisk arkæolog og antropolog. Han var medhjælpende intendent på museet i Saint-Germain-en-Laye i 17 år inden, at han blev professor i forhistorisk antropologi ved École d'anthropologie i Paris 1876.

Mortillet fortsatte Édouard Lartets arbejde. Til trods for, at han beundrede dennes arbejde, anså han, at palæolitikums inddeling i underafdelinger måtte ske efter kulturelle snarere end palæontologiske kriterier. I den henseendet valgte han at følge John Lubbock og Worsaae. Trods det var hans måde at forholde sig til arkæologien på stærkt påvirket afv hans kundskaber i geologi og palæontologi. Han forsøgte at adskille hver periode med hjælp af et begrænset antal artefakttyper, som var særegne for netop den periode. Disse ledetyper var den arkæologiske modsvarighed til de ledefossiler, som geologer og palæontologer anvendte for at identificere forskellige lag. Mortillet fulgte også en geologisk sædvane, da han opkaldte hver og en af de kendte underafdelinger inden for palæolitikum efter det fundsted, som var blevet brugt for at definere den. Lige som palæontologerne støttede han sig på stratigrafien for at etablere en kronologisk stratigrafi. I den palæolitiske forskning i 1800-tallet spillede stratigrafien endnu kun en mindre rolle ved etableringen af en kronologi. Delvis beroede det uden tvivl på at tekniske og stilmæssige sekvenser var sværere at adskille, når det gjaldt palæolitiske stenredskaber end når det drejer sig om senere genstande. Desuden var de spørgsmål, som diskuteredes, så omstridte, at kun den klareste stratigrafiske bevisførelse alment anerkendt kunne stå til tjeneste med definitive tidssekvenser. Troværdigheden af stratigrafien havde også at gøre med Lartets og Mortillets naturvidenskabelige uddannelse.

Lartets flodhestetid blev chelléenperioden opkaldt efter et fundsted uden for Paris, og det meste af Lartets hulebjørns- og mammutperiode blev moustérien, skønt Mortillet henførte fund fra Aurignac, som Lartet havde placeret sent i hulebjørns- og mammutperioden til en egen aurignacienperiode. Lartets rensdyrperiode opdeltes i en tidlig solutréenperiode og en senere magdalénienperiode. Mortillet var usikker med hensyn til dateringen af auragnacien. Senere henlagde han den til efter solutréen og udelod den helt og holdent i sin klassifikation 1872. Han tilføjede også en robenhausisk epoke, som skulle repræsentere den neolitiske periode, og i senere skrifter som Formation de la nation française tilføjede han yderligere epoker for at få Bronzealderen og Jernalderen med i sit system. Mortillet oprettede også en thanysienneperiode og senere en puycournienne for at dække fund fra førchelléensk tid.

Mortillets naturvidenskabelige uddannelse viste sig også på anden måde end i hans klassifikationsmetoder. Han var påvirket af evolutionære tanker og fortrinsvist interesseret af at fastslå hvor gammel, menneskeheden var.

Noter

Litteratur 
 Trigger, Bruce G., Arkeologins idéhistoria (1993) 

Arkæologer fra Schweiz
Videnskabsfolk fra Schweiz
Hornbek

Hornbek er en kommune i det nordlige Tyskland, beliggende i Amt Breitenfelde under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Hornbek ligger ca. 7 km syd for Mölln og grænser mod øst til Elbe-Lübeck-Kanal. Den øst-vest-gående motorvej A 24 har en tilkørsel i kommunen. Den historiske handelsrute Alte Salzstraße gik gennem Hornbek.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Shepard's pie

Shepherds pie eller cottage pie er en kødtærte med skorpe af kartoffelmos. Shepherds pie laves med lammekød, mens cottage pie er med oksekød.

Etymologi 
Navnet cottage pie blev brugt allerede i 1791, da kartoflen blev introduceret som en billig afgrøde til de fattige. En "cottage" er et lille hus på landet til landarbejdere og andre fattige.

Historie 
I tidlige kogebøger blev retten fremstillet af rester af stegt kød af enhver slags, og tærten blev foret med kartoffelmos, og der var kartoffelmos oven på.

Navnet "shepherd's pie" optræder først i 1877 og er blevet synonymt med "cottage pie", uanset om hovedingrediensen er okse- eller lammekød. Folkeetymologien har gjort, at "shepherd's pie" bliver brugt, når kødet er lam, da fårehyrderne vogter får og og ikke kvæg.

Variationer 
 En St. Stephen's Day pie er med kalkun og skinke.
 En Cumberland pie har lag rasp.
 En lignende ret med fisk hedder en fish pie.

Referencer

Eksterne henvisninger 

Mad fra Storbritannien
Kartoffelretter
Tærter